คลังจังหวัดประจวบคีรีขันธ์ ส่งเจ้าหน้าที่ออกรับลงทะเบียนผู้ค้าผู้ประกอบการ ร่วมโครงการ "ชิม ช้อป ใช้"
คลังจังหวัดประจวบคีรีขันธ์ ส่งเจ้าหน้าที่ออกรับลงทะเบียนผู้ค้าผู้ประกอบการ ร่วมโครงการ "ชิม ช้อป ใช้" เพิ่มจำนวนร้านค้าให้มากขึ้น รองรับการใช้จ่ายของนักท่องเที่ยว ตามมาตรการส่งเสริมการท่องเที่ยวในประเทศ          นางสาวเกศริน ภัทรเปรมเจริญ คลังจังหวัดประจวบคีรีขันธ์ เปิดเผยว่า ขณะนี้สำนักงานคลังจังหวัดประจวบคีรีขันธ์ ยังคงเปิดรับสมัครผู้ประกอบการ ร้านค้า เข้าร่วมโครงการ "ชิม ช้อป ใช้" ตามมาตรการส่งเสริมการท่องเที่ยวในประเทศ พร้อมปรับแผนการรับสมัครเพื่อเพิ่มจำนวนร้านค้าให้มากขึ้นด้วยการประสานธนาคารกรุงไทย จัดเจ้าหน้าที่ออกรับลงทะเบียนนอกสถานที่ ที่สาขาของธนาคารกรุงไทย ในอำเภอต่าง ๆ เพื่ออำนวยความสะดวกให้แก่ผู้ประกอบการ          จากการลงพื้นที่พบว่า ได้รับการตอบรับที่ดีเป็นอย่างมากโดยเฉพาะที่อำเภอหัวหิน ที่มีทั้งร้านอาหาร ร้านค้าท้องถิ่น ผลิตภัณฑ์ชุมชน โรงแรมสถานที่พัก ที่สนใจสมัครร่วมโครงการ ซึ่งจะมีการจัดทำแผ่นประชาสัมพันธ์ร้าน "ชิม ช้อป ใช้" นำไปติดที่สถานประกอบการเพื่อรองรับการใช้จ่ายของนักท่องเที่ยว ส่วนผู้ค้าผู้ประกอบการที่ต้องการมาลงทะเบียนด้วยตนเอง ที่สำนักงานคลังจังหวัดประจวบคีรีขันธ์ สามารถมาได้ที่ ชั้น 1 ศาลากลางจังหวัดประจวบคีรีขันธ์ จนถึงวันที่ 20 กันยายนนี้ โดยขอให้เตรียมเอกสารหลักฐานให้พร้อม โทรสอบถามรายละเอียดได้ที่หมายเลข 0-3261-1312#คลังจังหวัดประจวบคีรีขันธ์ #รับลงทะเบียนผู้ค้าผู้ประกอบการ #ชิม ช้อป ใช้ #รองรับการใช้จ่ายของนักท่องเที่ยว #ตามมาตรการส่งเสริมการท่องเที่ยวในประเทศ #สำนักข่าวกรมประชาสัมพันธ์ #NNT #ILOVETHAILAND